તેમજ પંચમહાલ જિલ્લામાં ધોધમાર વરસાદ ખાબક્યો છે. ગોધરા, હાલોલ, શહેરા સહિતના પંથકમાં વરસાદ આવતા ખેડૂતોમાં ખુશીની લહેર જોવા મળી રહી છે. ભાવનગરના ગારિયાધારમાં શહેર અને ગ્રામ્ય વિસ્તારોમાં ભારે વરસાદના કારણે મુખ્ય માર્ગો પર પાણી ફરી વળ્યાં છે. ગીર સોમનાથના સુત્રાપાડા તાલુકાનું ધામળેજ બંદર બેટમાં ફેરવાતા જન જીવન અસ્તવ્યસ્ત બન્યું છે. સુરત જિલ્લામાં સાર્વત્રિક વરસાદમાં ઓલપાડમાં વીજળીના કડાકા સાથે વરસાદ પડ્યો છે. ધોધમાર વરસાદ વચ્ચે ડાંગરની રોપણી કરવામાં આવી રહી છે.